da da da da da de da sv da da da da nb nb da da da da da nb nb da da da da da da nb nb da da da da en da da da da da nb nb da da da da da nb nb da da da da da da da nb nb da da da da en da da da da da da nb nb da da sv da da nb nb da da en da da nb nb da da da da da nb nb da da da da da da da da nb nb da da da da nb nb da da nl da nb nb da da da da nb nb da da da da da da da da nb nb da da da da nb nb da da fr da nb nb da da en da da da nb nb da da en da da da nb nb da da da da da da da da da da da en nb nb da da da da da da da da da nb nb da da da da da da nb nb da da da da nb nb da da de da da da da da da nb nb da de da da da da da nb nb da da hu da en da nl en de sv da sv da sv de en sv da en da da da da en nb nb da da da da da da da da da da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da pl en da da da en da da da en da da da da da da da sv en da da da nl da da da fr en en da da da da de da hu da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: april 2017
søndag den 30. april 2017
At kunne lave mad eller bage
Følelsen af at være rask
Til gengæld har jeg kunne læse lidt. Og så har jeg sovet i stor stil. Jeg er træt som et alderdomshjem! Såret på maven er begyndt at klø og det er jo et godt tegn.
Det her er udsigten fra min arbejdsplads.
Den er godt nok savnet efterhånden.
Indsendt af Birgitte B kl. 15.50 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Livet i almindelighed, Sygdom
lørdag den 29. april 2017
Ude foran vores lejlighedsblok står der to magnolia træer. Et meget stort og et lidt mindre. De har været længe undervejs i år pga kulden, men nu er de endelig på vej med åbne blomster. Det er om at nyde dem, så længe det varer. Sidste år tog blæsten blomsterne inden for næsten én uge. Det er virkelig en af mine favorit ting ved foråret. Når de mange magnolia blomstrer.
Alle billeder er fra i torsdags, hvor vejret viste sig fra den bedste side.
Indsendt af Birgitte B kl. 11.17 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Livet i almindelighed
fredag den 28. april 2017
Jeg har nu været hjemme i én hel uge. Tiden har nogle dage været lang, men heldigvis har jeg haft børnene hjemme, været til frisør, været på skole, læst en bog og haft besøg af kollega, forældre, veninde og svigerinde. Mit hjem ligner en blomsterbutik. Jeg har fået 3 flotte buketter fra kollegaer og familie.
Plus den buket fra sidste uge, som kæresten købte.
Jeg har været på arbejde nogle timer i dag. Så nu kan jeg godt mærke, at det niver lidt i armen. Det er ved at være weekend tid og jeg har desværre ophobet en masse hængepartier i løbet af min sygdomsperiode. Så det håber jeg at få styr på over de næste par dage. Plus jeg har min venindes fødselsdag lørdag aften. Og søndag tager kæresten og jeg en tur til Møn med overnatning. Vi har begge fri mandag. Håber på sol og forår de næste par dage, men det ser jo lidt gråt ud lige nu. Så der er tid til lidt afslapning inden jeg skal i gang med mine opgavelister. Hav en dejlig weekend.
Indsendt af Birgitte B kl. 14.40 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Bøger, Børn, Familie, Forår, Hverdag, Kæreste, Livet i almindelighed, Sygdom, Weekend
torsdag den 27. april 2017
Dette indlæg skrev jeg efter beskeden fra lægen. Det handler om frustration. Noget som jeg har lært, at man kan møde mange gange undervejs i et sygdomsforløb.
Jeg fik besked torsdag. I dag er det mandag og jeg har ikke hørt fra hospitalet. Jeg har tjekket min e-boks umotiveret tre (tusind) gange i dag. Jeg er i venteposition.
Jeg er en smule frustreret over det, men der er desværre ikke rigtig noget, jeg kan gøre ved det. Andet end at vente. Jeg har brugt hele weekenden på at vente. Tiden har været lang, selv om jeg ikke tænker på det hele tiden.
Det er urealistisk for mig. Min kollega siger til mig: "Jamen, du er så glad". Men jeg kan jo ikke være ked af det hele tiden. Og jeg tror på, at jeg blot skal opereres igen og så er det overstået. Det er hele tiden mit scenarie. Ikke noget andet. Jeg kan ikke tænke tanker ud over det. De er ikke til nogen nytte for mig.
Men uvidenhed og kontroltab. Det er jeg ikke glad for. Bare der snart kommer besked...
Læs første indlæg i min sygdomshistorie her.
Indsendt af Birgitte B kl. 17.12 16 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sygdom
onsdag den 26. april 2017
Jamen, jeg er begejstret. Hver gang jeg har været i London. Læs mere her og her. Så her kommer lidt billede-spam fra vores ferie.
Det er (udvalgte!) snapshots fra Madame Tussauds. De har i øjeblikket en stor Star Wars udstilling og det var lige noget for ungerne og jeg. Den er super flot lavet og meget virkelighedstro.
Indsendt af Birgitte B kl. 14.07 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Ferie, Forår, Livet i almindelighed
tirsdag den 25. april 2017
Først vil jeg gerne sige tak for alle jeres kommentarer på mit sidste indlæg. Der var mange kommentarer, der lige satte nogle tanker i gang hos mig. Og jeg blev meget rørt over alle jer, der tog jer tid til at skrive et par søde ord.
Lige nu er jeg sygemeldt fra arbejdet. Armen skal holdes i ro og jeg må ikke løfte, dyrke motion eller på anden måde overanstrenge den. Så jeg kan ikke sidde foran computeren så længe af gangen.
I det hele taget er det med at holde mig i ro lidt svært for mig. Jeg føler mig handikappet (især fordi det er højre arm) og så er jeg træt.
Heldigvis går det lidt fremad. Dog med meget små skridt. Jeg fylder dagene ud med besøg, læsning og lure. Og med at teste min utålmodighed og mit kontrol-gen.
Indsendt af Birgitte B kl. 14.04 16 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Bøger, Livet i almindelighed, Sygdom
søndag den 23. april 2017
Det var ikke så godt...
Jeg har hele denne weekend været i tvivl, om dette indlæg skulle udgives. Fordi det er meget personligt. Egentlig så er det måske for meget. Nu bliver det alligevel udgivet. Så må vi se, om de andre indlæg jeg har skrevet undervejs skal afsted også...
Det var torsdag morgen, d. 23. marts. Jeg fik et opkald fra lægen med besked om, at det modermærke, jeg havde fået fjernet, indeholdt kræft. Modermærkekræft i tidligt stadie.
Jeg var mildt sagt chokeret. Alle læger havde sagt til mig, at det var ingenting. Og med et slag så var jeg pludselig kræftramt. Det var en lidt hård pille at sluge den dag.
Dagen efter beskeden er der en meget sigende kalender-tegning fra Maren.
Plus denne artikel i Politiken, som jeg læser op til flere gange.
Jeg har skrevet en del kladder med indlæg undervejs. De kommer under etiketten 'sygdom'. Jeg er meget i tvivl, om de indlæg skal udgives. De er meget personlige. Måske gider mine læsere heller ikke at jeg vader rundt i emnet? På den anden side så handler bloggen jo om mit liv. Og dette er mit liv lige nu. Så det første indlæg er her. For jeg ønsker ikke, at kræft skal være et tabu.
Jeg er i fredags blevet opereret igen, plus jeg har fået fjernet et andet modermærke (skønhedsplet) på maven. Det gik så fint, selv om det gjorde ondt. Jeg er sygemeldt pt. og skal holde mig i ro. Jeg er desuden helbredt efter operationen i lægelig forstand. Dvs. ikke mere kræft. Jeg får svar på prøverne om ca. 3 uger.
Indsendt af Birgitte B kl. 17.19 34 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sygdom
lørdag den 22. april 2017
Jeg har sagt det før. Hvis jeg skulle bo et andet sted i Europa, så skulle det være London. Ønsket bliver 'tricket' hver gang jeg er derovre. Jeg elsker storbyen, dens mennesker, madudvalget og hele 'smeltedigel' -tingen.
Jeg ville ønske, at jeg kunne bo i London. Det er dog svært, da mine unger jo bor her i Danmark. Plus det er mega dyrt at finde et sted at bo i London. Arbejdet ville nok også være lidt udfordrende at få fat på. Drømmen er der dog stadig. Måske en dag så tager jeg til London i en længere periode. Det er en god drøm at holde fast i.
Indsendt af Birgitte B kl. 10.40 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed
fredag den 21. april 2017
Endelig fredag. Hold op det er tiltrængt, efter en ganske vist kort uge, men den har godt nok været travl.
God weekend derude... Vores magnolia er lige ved at springe ud.
Indsendt af Birgitte B kl. 15.11 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Weekend
torsdag den 20. april 2017
I må lige bære over med de mange blomster på bloggen for tiden, plus de lettere forsinkede indlæg (i forhold til tidsramme). Jeg mangler stadig noget London-spam og et indlæg om noget smart i forbindelse med sommerferierejse. Hæng på, det skal nok komme!
Sidste dag i påsken - mandag - var jeg med kæresten og mine forældre i Tivoli for at nyde foråret. Det var bare en piv-kold dag og ikke spor meget solskin. Alligevel var haven fin og vi fik både gået rundt og beundret påske-udstilling, spist frokost og drukket kaffe. Det var en rigtig dejlig dag.
Indsendt af Birgitte B kl. 18.46 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Forår, Livet i almindelighed
onsdag den 19. april 2017
London er jo et sammensurium af god og varierende mad til en ok penge (især hvis man ved, hvor man skal gå hen). Mens vi var i London, fik vi i hvert fald prøvet en masse forskellige typer mad, uden at budgettet blev sprængt helt itu.
Søndag var det ankomstdag og vi skulle have en hurtig frokost. Valget faldt på McDonald's, som både ungerne og jeg kan lide. Vi bestilte take-away og skyndte os over i parken, for at sidde på græsset i solskin og spise, mens vi så på mennesker og nød varmen. Senere på søndagen skulle vi mødes med min gode ven, som er englænder og bor i London. Han kender mange gode spisesteder og vi endte på en mexicansk restaurant, hvor vi fik en masse forskellige retter (street food retter). Det var så lækkert og jeg skal helt sikkert prøve det igen, næste gang jeg er i London.
Mandag fik vi morgenmad på en lille café rundt om hjørnet fra hotellet. Mine unger er vilde med te, så sammen med et par croissanter og en rosinsnegl, så var vi klar til at møde dagen. Da frokostsulten meldte sig, fandt vi et virkelig fint wok-sted, hvor man selv vælger ingredienser og sovs. Det bliver 'wokket' med det samme og serveres i papæsker, så det er til at tage med. Vi spiste dog på stedets små bænke, hvor vi kunne sidde ned udenfor og nyde mad og det gode vejr. Aftensmaden kom sent den dag, for vi var længe ude og på vej tilbage på hotellet løb vi ind i en Fish'n'Chips. Ungerne havde specifikt bedt om, at vi spiste det på turen, så vi droppede ind og fik en virkelig god fisk plus chips og nogle løgringe.
Tirsdag morgen skulle vi finde et sted, hvor vi kunne få English Breakfast. Det er noget vi ofte laver i ferier i Danmark, drengene og jeg. Vi er alle vilde med det. Til frokost bestemte jeg, at vi skulle spise på en Jamie Oliver restaurant. Jeg har prøvet hans Diner, som er virkelig lækker mad. Denne gang blev det den italienske, som laver deres egen pasta (mens vi så på endda). Det er lækker pasta, men også ret dyrt og egentlig ikke så børnevenligt (mine børn spiser alt, så det var ikke noget problem). Om aftenen fik vi indisk mad. Uh, jeg elsker indisk mad, især i London, hvor der findes virkelig mange rigtig gode og billige indiske restauranter. Vi tog én i lokalområdet og det var helt fint.
Onsdag var vores sidste dag og vi fik endnu en omgang engelsk morgenmad. Senere på dagen en kaffe/kakao, samt en vaffel på en af de hyggelige stande i parken. Så frokosten blev meget sen og vi tog en hurtig løsning med en omgang frokostbuffet på Pizza Hut, inden turen gik til lufthavnen. Sådan fik vi opfyldt de fleste af vores forskellige ønsker på den kulinariske side af ferie...
Indsendt af Birgitte B kl. 16.36 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Forår, Livet i almindelighed, Mad
tirsdag den 18. april 2017
Så småt. Selv om det er hundekoldt. Til gengæld er det jo rigtig godt for min allergi, som er lidt på stand-by. Jeg savner dog, at det hele springer lidt ud og vi får alle farverne i gadebilledet. Det er skønt. Håber det er snart...
Indsendt af Birgitte B kl. 16.29 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Hverdag, Livet i almindelighed, Vestegnen
mandag den 17. april 2017
Her i påsken har jeg været en tur på Kunstmuseet Arken. Det er dejlig nemt, for jeg har jo årskort. For tiden har de en udstilling, der hedder 'Gys! Er den levende?'. Det er virkelig nogle flotte værker, de har fået fat i. Og nogle er så livagtige, at man lige må tjekke, om de trækker vejret.
Indsendt af Birgitte B kl. 10.14 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Forår, Livet i almindelighed, Vestegnen
søndag den 16. april 2017
Bog nr. 9 - en god feriebog
"En perfekt bog til ferien" stod der på omslaget af bogen. Og det passede. Den var tilpas let og sød og ikke for voldsom alvorlig. Jeg har læst flere anbefalinger af den rundt omkring og havde nu endelig tid til at få den læst (læs evt. om handlingen her). Hvis man kan lide at læse den lidt lette genre, men alligevel medrivende, så er dette klart en anbefaling til dig.
Indsendt af Birgitte B kl. 16.09 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Ferie, Livet i almindelighed
lørdag den 15. april 2017
Når man er farvet...
Denne uges indlæg i lokalavisen kan læses online her - eller nedenfor. Det handler denne gang om, at man kan have forskellige opfattelser af Vestegnen. Selv er jeg farvet - på den gode måde - af at bo på Vestegnen.
Jeg ved egentlig godt, at alle ikke altid opfatter tingene på samme måde. Det betyder dog ikke, at der ikke kan opstå en vis konsensus omkring, hvordan vores samfund og tilværelse hænger sammen og er bygget op. Det der for nylig er gået op for mig, er at ikke alle ser Vestegnen, som jeg gør. Det er måske en meget naiv tanke, at jeg har troet, det var sådan. Men ikke desto mindre, så har jeg (måske igen naivt) nok håbet på, at de ting jeg skriver om her i avisen, har en indflydelse på, hvordan opfattelsen af vores Vestegn er.
Der er desværre bare langt mellem de forskellige opfattelser for os, der bor her. Jeg er i hvert fald nået til den erkendelse, at alle ikke ser tingene, som jeg gør. Alligevel så er jeg ved godt mod, når det kommer til Vestegnen. Ok, personligt er jeg nok lidt farvet af at være glad for at bo her (ej, nok ikke kun lidt). Jeg er farvet - på den gode måde. For jeg er virkelig glad for at bo her på Vestegnen. Det er ikke noget, jeg kun skriver her i mine indlæg i avisen. Det er også noget, jeg fortæller om, når jeg er ude. Det er noget, jeg snakker med min familie, mine venner og naboerne om.
Jeg vil ikke helt lukke øjnene for, at nogle har brug for at tage en anden vinkel på tingene. Det er heller ikke sådan, at vi skal udelukke alt, der er skidt. Der er ting på Vestegnen, som ikke er i orden. Vi skal bare ikke gentage de gamle historier igen og igen. Det handler om en accept af, hvad der er sket og om at komme videre. Og på mange måder er Vestengen ikke unik, når det kommer til de ting, som ikke helt spiller.
Jeg vil til enhver tid hævde, at det er bedre at se på det som virker, end at fokusere på det, som er skidt. Jeg oplever et kæmpe fællesskab her på Vestegnen. Trods den hårde tone omkring, hvordan her er. Trods den hårdere tone i medierne. Jeg oplever, at vi rykker mere sammen og står sammen. Vi kæmper for at ændre stereotyperne og bringe et nuanceret billede i spil. Det kan godt være, at Vestegnen til tider ikke er himlen på jord, men det ville da være super ærgerligt, hvis vi ikke kunne bringe de gode og positive ting frem i lyset.
Indsendt af Birgitte B kl. 15.51 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
torsdag den 13. april 2017
I dag har stået på oprydning, udpakning og bjerge af vasketøj. Samt noget kørsel af ældstesøn til træning, plus hent. Og en familie-påskefrokost. Så nu er jeg landet i sofaen. Mæt og med udsigt til et fyldt tørrestativ. Ungerne putter i sofaen ved siden af og vi stener film. Jeg læser alle jeres kommentarer og så mange af jeres indlæg og vender tilbage snart. God påske.
Indsendt af Birgitte B kl. 20.30 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Forår, Livet i almindelighed
onsdag den 12. april 2017
Bare et lille pip
Jeg sidder i lufthavnen med røde kinder efter en dag ude i Londons parker. Vi skal hjem om lidt, så jeg har kun 7 minutter til at skrive indlæg i. Plus jeg skal nå at tisse af inden afgang. Og det er slet ikke nok til at skrive om al det dejlige, vi har lavet sammen. Så det bliver et andet indlæg. Så slutter nu med et par London snap-shots.
Indsendt af Birgitte B kl. 19.00 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed
mandag den 10. april 2017
Vi har det virkelig godt her i London. Vejret var sol, blå himmel og 22 gr. i går (næsten for varmt, da vi ikke havde shorts med). Og i dag 15 gr. og skyer med sol.
Vi er også godt med på den kulinariske front. Mexicansk aftensmad i går og en omgang wok i dag til frokost. Dagen sluttede med fish'n'chips, efter vi havde været ude i byen i næsten 9 timer.
Her er lidt London i billeder:
Indsendt af Birgitte B kl. 20.49 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed
søndag den 9. april 2017
Jeg har ikke lavet nogle store planer for vores tur. Der har været mange gode idéer på tegnebrættet. Vi har endda lavet en liste, hvor vi hver især har prioriteret vores ønsker. Mange af ønskerne er ret beskedne. F.eks. en tur i Hamley's eller gå over Millennium Bridge eller se St. Pauls Cathedral. Begge mine drenge er  - ligesom mig - glade for (god) mad, så aftalen er også, at vi prøver en masse forskelligt. På den liste står der bla. English Breakfast, italiensk og indisk.
Jeg har bestilt billetter til Madame Tussaud voksmuseet og intet andet. Det er åbne billetter, så vi heller ikke er afhængig af en bestemt dag, vi skal derhen. Vejret spiller meget ind mht. aktiviteter, for hvis det er godt vejr, så vil vi jo helst være ude og måske have en formiddag i parken. Så kan voksmuseum og en tur med shopping være, hvis/når det er dårligt vejr.
Under alle omstændigheder så handler det bare om, at holde fri og få nogle oplevelser med drengene. Jeg har været i London så mange gange, så der er ikke noget jeg går glip af. Derfor er dagene mest på ungernes præmisser. Det er derfor ikke sikkert, at der kommer indlæg her på bloggen og svar på kommentarer bliver også lidt svingende. Det bærer I helt sikkert over med!
Indsendt af Birgitte B kl. 11.33 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Forår, Livet i almindelighed
lørdag den 8. april 2017
at jeg faktisk slet ikke vil spise de der spirelli grøntsager. Det er på ingen måde som spaghetti og jeg tager kun den originale vare.
at jeg har virkelig store problemer med min nedsunket forfod pt. Virkelig god timing ift. storbyferie lige om lidt.
at jeg er begyndt med A-vitamin creme om natten og jeg synes virkelig, at jeg kan se en lille udglatning af mit '11-tal' i panden.
at jeg efter påske skal ud og kigge på (prøve) en Georg Jensen ring, som jeg har sukket efter siden november.
at påskeliljer, tulipaner og hyacinter er sprunget ud i de små gårdhaver på arbejdet. Det er så fint at kigge på.
at jeg har fundet 3 ferietimer, som jeg skal afholde inden 1. maj. Slet ikke så dårligt.
at jeg i morgen skal til London OG jeg får mulighed for at læse en ikke-studie relevant bog. Har savnet romaner så meget de sidste par måneder.
at min påskeferie er begyndt. Så god ferie til dem, der er i samme båd som mig. Ellers bare god lørdag.
Indsendt af Birgitte B kl. 10.01 9 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Ferie, Forår, Hausfrau, Hverdag, Livet i almindelighed, Mad
fredag den 7. april 2017
Det er så fedt! Og tiltrængt.
Så snart denne dag er gået (med opgaveskrivning, indkøb, tøjvask og pakning), så er det lørdag og vi holder familiefødselsdag for den nu 12-årige yngstesøn.
Og søndag morgen går der et fly til London, som jeg er på.
Det bliver en super påskeferie. Jeg ved det bare.
Og så håber vi. at magnolia blomstrer i London i påsken.
Billedet er fra Botanisk Have sidste forår.
Indsendt af Birgitte B kl. 14.36 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Forår, Livet i almindelighed, Weekend
torsdag den 6. april 2017
Jeg vil ikke tage det flot - Bog nr. 8
Selv om jeg har studie-travlt, så har jeg i weekenden lige fundet tid til en bog. Jeg har ville læse 'Jeg vil ikke tage det flot' længe og fandt endelig tid til det. Den tager ikke mere end et par aftener at læse.
Den er så fin, denne bog. Så godt forklaret, hvordan det er at stå med en diagnose og intet kunne gøre ved den og en krop, der gør, som den helt selv vil pga. sygdom. Samtidig giver den et indblik i, hvordan man som pårørende/veninde/bekendt kan geberde sig omkring en person, der lige har fået stillet en alvorlig diagnose.
Jeg vil varmt anbefale den. Alle kan tage noget med fra den. Og sproget og formuleringerne er så gode. I det hele taget, så bare læs den!
Indsendt af Birgitte B kl. 19.22 11 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Weekend
onsdag den 5. april 2017
12 år i dag
Min yngste søn har fødselsdag i dag. Han bliver 12 år. Jeg ved, at han har glædet sig. Ligesom han gør hvert år op til sin fødselsdag. Han er nemlig stadig lidt barn. På den gode måde. Han samler stadig pinde og sten. Han leger med pistoler nede på græsset. Han går med halskæder og armbånd. Han vil selv bestemme sit tøj. Helt som det altid har været med ham. Han er min yngste og lille. Bare lidt endnu.
Indsendt af Birgitte B kl. 20.12 18 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Livet i almindelighed
tirsdag den 4. april 2017
Mit indlæg i lokalavisen fra sidste uge kan du læse online her.
Eller læs videre i dette indlæg... Jeg fik inspiration til det fra Rikke. Hendes kommentar på dette indlæg var med til at sætte noget i gang.
Er det ikke svært at finde på noget at skrive om til avisen? Det bliver jeg ofte spurgt om af folk i min omgangskreds. Og jo, det kan være en anelse udfordrende at skulle finde på et emne og skrive et indlæg sådan en søndag aften, hvor jeg egentlig hellere ville ligge i sofaen og glo tv. På den anden side, så er jeg jo glad for at kunne bruge hver anden uge på at udbrede alle de gode ting ved Vestegnen. På det punkt mangler jeg ikke inspiration. Der handler emnevalget mest om, at jeg ikke vil gentage mig selv alt for meget fra uge til uge.
Dette indlæg tager udgangspunkt i en kommentar, som jeg fik for noget tid siden ovre på bloggen. En læser mente, at jeg da virkelig havde fundet 'min rette hylde' så at sige. At min glæde over at bo på Vestegnen skinnede så meget igennem i mine indlæg, at det var den rene fryd. Jeg må tilstå, at det også er ret fedt at vide, at man er havnet på den rette hylde. Det tror jeg rigtig mange mennesker vil kunne tilslutte sig.
For det med at have ro i maven og glæde sig over at komme hjem, det betyder altså noget. Det er dejligt for mig at bo på Vestegnen. Det er også dejligt at bo i lejlighed i stedet for hus. For andre er det helt omvendt. Jeg havde engang en underbo, der flyttede hele familien (på 2 voksne, 3 store børn og én hund) fra et stort hus i parcelhuskvarteret til en lille lejlighed i et socialt boligbyggeri. De fleste i omgangskredsen var meget forfærdede og forbløffede over, at der blev sagt farvel til egen have og husets mange kvadratmeter (og måske især de to badeværelser). For dem var det dog det rigtige tidspunkt, da de havde et ønske om at slippe af med alle de praktiske opgaver såsom havepasning, vedligehold af huset og rengøring af flere etager. De flyttede dog ikke langt, men blev på Vestegnen. Fordi det var det rette sted for dem.
Det med at være kommet til det rette sted, det tror jeg mange mennesker på Vestegnen føler. Her er en sjæl og nogle omgivelser, som er helt unikke. Om man har boet her hele livet eller er tilflytter, så tror jeg Vestegnen appellerer til rigtig mange mennesker. Netop fordi vi har lidt af alt det, der betyder noget.
Indsendt af Birgitte B kl. 16.36 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
mandag den 3. april 2017
Fredag blev lidt for vild i forhold til, hvad der var tiltænkt. For mange drinks og for sent i seng. Men det var en sjov og hyggelig aften.
Dagen efter var jeg træt... eller sådan mere udmattet. Det forhindrede mig dog ikke i at have en hyggelig dag/aften med familien. Og musicalen var også god.
Så søndag var helt stille. Altså efter de overnattende gæster var taget hjem og jeg havde fået indkøbt fødselsdagsgave til yngstesøn, plus vasket en maskine tøj og ordnet diverse praktiske ting.
Gin drink med agurk - og jeg kan egentlig ikke lide gin, men denne var god.
Indsendt af Birgitte B kl. 16.51 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Forår, Livet i almindelighed, Weekend
søndag den 2. april 2017
Alt i én gryde pasta
Tirsdag fik vi Cheeseburger Pasta - en såkaldt 'alt i én gryde'. Denne ret har vi spist et par gange efterhånden. Jeg er vild med, at den er så let og hurtig. For det er der ofte brug for i vores hverdag med børn, der skal køres til sport, noget vasketøj, oprydning osv. Den oprindelige opskrift findes her. Her er retten, sådan som jeg lavede den:
450 g. hakket oksekød
Oregano, ca. 1 tsk.
Hakket tomat, ca. 3 dåser
1 lille dåse majs
500 g. pastaskruer eller anden slags pasta
1/2 l. vand og 1 terning hønsebouillon
1 pose revet mozzarella
2 tomater i både
Svits kød i olie og krydr med oregano, salt og peber. Når kødet er blevet brunt, så tilsættes grøntsagerne. Svits dem evt. et par minutter. Tilsæt resten af ingredienserne - undtagen ost og friske tomater - og kog op. Kog til pastaen er al dente. Rør osten i og når den er smeltet, så pynt med friske tomater.
Portionen rækker til ca. 4-5 voksne. Målene i opskriften kommer sig ikke så nøje. Bare der er væde nok til, at retten ikke brænder på. Normalt ville jeg også have revet en squash og puttet i, men den havde jeg glemt at købe. Retten er særlig god til at få proppet mange grøntsager i og dermed skrue lidt ned for kødforbruget.
Jeg har desværre glemt at tage et billede af retten, men I kan eventuelt se flotte billeder af lignende cheeseburger pasta andre steder på www.
Indsendt af Birgitte B kl. 12.52 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Hausfrau, Hverdag, Livet i almindelighed, Mad
lørdag den 1. april 2017
Lidt om min april
Marts er trods sin længde gået ret stærkt. Jeg har (igen) haft en travl måned. Derfor glæder jeg mig især til april, hvor der er påskeferie på programmet. Plus en masse andre gode ting:
min yngste søn fylder 12 år og vi holder en lille familiefødselsdag.
mine sønner og jeg tager en 'alene'-rejse til London.
veninde-pigefødselsdag (en rund én af slagsen endda)
en kærestetur med overnatning til Møn.
Plus selvfølgelig musical forestillingen og familie-komsammen i dag...
Det skal nok blive en helt ok april måned!
Til systemtest er der altid kage. God kage!
Indsendt af Birgitte B kl. 13.38 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Familie, Ferie, Forår, Hverdag, Kæreste, Livet i almindelighed, Studie, Test, Uddannelse, Veninde, Weekend
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Sidste omgang London (måske)
Det var ikke så godt...
Bog nr. 9 - en god feriebog
Når man er farvet...
Bare et lille pip
Jeg vil ikke tage det flot - Bog nr. 8
12 år i dag
Alt i én gryde pasta
Lidt om min april
Fantastisk A/S tema. Temadesign af Jason Morrow. Leveret af Blogger.